**סילבוס מסעות קסומים (ה-ו)**

**נועם אברהמי**

במסע דמיוני אל ארץ מרחפת ובה נחה פירמידה עתיקה ומסתורית, החבורה תלווה אבירה במסע להוכיח את עצמה ותגלה את סודה האפל רק ברגע המכריע. עכשיו מעבר לסכנות הפירמידה וקשיי המסע, תצטרך החבורה לקבוע אם האבירה ראויה להצליח במשימתה.

יחידה 1: הקשבה ושיח, קבלת האחר, דחיית סיפוקים.

יחידה 2: ביסוס עמדה אישית, ביסוס טיעון, התנהלות בסביבה מרובת דעות.

יחידה 3: שיתוף פעולה, עבודת צוות וסינרגיה קבוצתית. אני כפרט ואני כחבר קבוצה.

יחידה 4: התמודדות עם דילמות, שיקול דעת, תיעדוף, וויתור.

מטרות אופרטיביות:

1. הקבוצה תכריע בדילמה בה אין אפשרויות טובות, רק רעות יותר ופחות.
2. הקבוצה תתנסה במסע אווירי מסוכן בעבודת צוות.
3. הקבוצה תבצע חקר בסביבה עוינת.
4. חברי הקבוצה יתנסו בשיתוף חוויה אישית ותקשורת ללא ביקורת.
5. הקבוצה תתמודד עם מצב קיצון בלחץ זמן.
6. חברי הקבוצה ישתפו פעולה ויעבדו כצוות.
7. הקבוצה תגיע להחלטות בשיח קבוצתי.